Sporočilo Nadzornega organa Efte v skladu s členom 4.1(a) akta iz točke 64(a) Priloge XIII k Sporazumu EGP (Uredba Sveta (EGS) št. 2408/92 o dostopu letalskih prevoznikov Skupnosti do letalskih prog znotraj Skupnosti)

Uvedba novih obveznosti javnih služb za redne zračne prevoze na progi Værøy (heliport)–Bodø v.v.

(2008/C 138/10)

1. UVOD

Na podlagi člena 4.1(a) Uredbe Sveta (EGS) št. 2408/92 z dne 23. julija 1992 o dostopu letalskih prevoznikov Skupnosti do letalskih prog znotraj Skupnosti se je Norveška odločila, da s 1. avgustom 2008 uvede obveznosti javnih služb za redne zračne prevoze na naslednji progi:

2. OBVEZNOSTI JAVNIH SLUŽB VKLJUČUJEJO NASLEDNJE POGOJE ZA OBMOČJE LETALSKE PROGE VÆRØY–BODØ V.V.

2.1 Najmanjšo pogostost letov, število sedežev, letalske proge in vozne rede

Glede pogostosti letov, števila sedežev, letalskih prog in voznih redov veljajo naslednje zahteve

Pogostost letov

od 1. februarja do 31. oktobra: najmanj dva povratna leta dnevno od ponedeljka do petka, en v soboto in en v nedeljo,

od 1. novembra do 31. januarja: najmanj en povratni let dnevno od ponedeljka do petka, en v soboto in en v nedeljo,

če je vzpostavljen postopek instrumentalnega prileta (IFR) v Værøy, velja zahteva najmanj dveh povratnih letov dnevno od ponedeljka do petka, enega v soboto in enega v nedeljo, celo leto.

Število sedežev

če število zasedenih sedežev za obdobje od 1. januarja do 30. junija ali od 1. avgusta do 30. novembra presega 70 % ponujenih sedežev, letalski prevoznik poveča število sedežev v skladu s pravili, določenimi v Dodatku A k tej objavi,

če je število zasedenih sedežev za obdobje od 1. januarja do 30. junija ali od 1. avgusta do 30. novembra manjše od 35 % ponujenih sedežev, lahko letalski prevoznik zmanjša število sedežev v skladu s pravili, določenimi v Dodatku A k tej objavi.

Letalske proge

Zahtevani poleti morajo biti brez postankov.

Vozni redi

Za zahtevane polete od ponedeljka do petka velja naslednje (lokalni čas):

od 1. do 28., 29. februar: najmanj 3 ure in 30 minut med prvim prihodom v Bodø in zadnjim odhodom od tam,

od 1. marca do 30. septembra: najmanj 5 ur in 30 minut med prvim prihodom v Bodø in zadnjim odhodom od tam,

od 1. do 31. oktobra: najmanj 5 ur in 30 minut med prvim prihodom v Bodø in zadnjim odhodom od tam.

Če je vzpostavljen postopek instrumentalnega prileta (IFR) v Værøy, velja zahteva najmanj 5 ur in 30 min med prvim prihodom v Bodø in zadnjim odhodom celo leto.

2.2 Kategorija zrakoplovov

Za zahtevane polete se uporabijo helikopterji, registrirani za najmanj 15 potnikov.

2.3 Tehnični in operativni pogoji

Prevozniki posvečajo posebno pozornost tehničnim in operativnim pogojem, ki veljajo na letališčih. Dodatne informacije:

2.4 Prevoznine

Najvišja osnovna prevoznina za polet v eno smer (najvišja prevoznina) v poslovnem letu, ki se začne 1. avgusta 2008, ne sme presegati naslednjega zneska:

Za vsako nadaljnje poslovno leto se najvišja prevoznina prilagodi 1. avgusta v skladu z indeksom cen življenjskih potrebščin, ki velja v obdobju 12 mesecev do 15. junija istega leta in ga objavi norveški statistični urad „Statistics Norway“ (http://www.ssb.no).

Prevoznik odgovarja za to, da so vozovnice na voljo po ceni, ki ne presega najvišje prevoznine preko vseh prevoznikovih prodajnih kanalov.

Najvišja prevoznina velja tudi za vozovnice, ki jih nudijo druga podjetja, ki poslujejo v interesu prevoznika. Prevoznik odgovarja za to, da ta podjetja upoštevajo te zahteve.

Najvišja prevoznina mora vključevati vse davke in pristojbine organom ter vse dodatne dajatve, ki jih prevoznik zaračuna pri izdaji vozovnic.

Prevoznik mora sodelovati v domačih medlinijskih dogovorih, ki veljajo kadar koli, in nuditi vse popuste, ki so na voljo na podlagi takih dogovorov.

3. DODATNI POGOJI, KI SLEDIJO POSTOPKU JAVNEGA RAZPISA

Po postopku javnega razpisa, ki omejuje dostop do letalskih prog na enega prevoznika, veljajo še naslednji pogoji:

Prevoznine

Pogoji transferja

vsi pogoji, ki jih določi prevoznik za transfer potnikov do in s prog drugih prevoznikov, vključno s tranzitnim časom ter prijavo vozovnic in prtljage do namembnega letališča, so objektivni in nepristranski.

4. NADOMESTITEV IN UKINITEV PREJŠNJIH OBVEZNOSTI JAVNIH SLUŽB

Te obveznosti javnih služb nadomestijo predhodne obveznosti, objavljene v Uradnem listu Evropskih skupnosti C 268 in Dopolnilu EGP S 54 z dne 4. novembra 2004 glede zračnih prevozov na progi Værøy–Bodø v.v.

5. INFORMACIJE

Dodatne informacije so na voljo na naslovu:

Če se ponudi nov obseg storitev skladno s točko 3.1 in se prevoznik in upravni okraj(-i) kot prizadeta upravna enota ne moreta (morejo) dogovoriti o voznih redih skladno s točko 4.3, lahko prevoznik na podlagi točke 4.1 zaprosi norveško Ministrstvo za promet in zveze, da za ponujeni nov obseg storitev/nove sedeže odobri drugačen vozni red. Vendar prevoznik ne sme zaprositi za odobritev voznega reda, ki ne predvideva zahtevanega povečanja obsega storitev. Če ministrstvo odobri predloge, ki se razlikujejo od tistih, ki se lahko dogovorijo med državami, morajo za to obstajati utemeljeni razlogi.

Če se obseg storitev/število ponujenih razpoložljivih sedežev zmanjša skladno s točko 3.2, se prizadetim okrajnim svetom razpošlje predlog novega prometnega programa, ti pa morajo imeti dovolj časa za oblikovanje izjave, preden se sprememba uveljavi. Če predlagani novi prometni program vključuje spremembe, ki razen števila poletov in števila sedežev, določenih v obveznostih javnih storitev, kršijo katere koli druge zahteve, je treba novi prometni program poslati Ministrstvu za promet in zveze v odobritev.

Norveško Ministrstvo za promet in zveze je po zakonu pristojno za odobritev voznih redov, ki jih predlaga prevoznik, vključno s spremembami števila razpoložljivih sedežev. Glej Okrožnico N-3/2005 norveškega Ministrstva za promet in zveze v razpisni dokumentaciji.

Faktor zasedenosti se spremlja in ocenjuje v obdobjih od 1. januarja do vključno 30. junija in od 1. avgusta do vključno 30. novembra.

osebe, navedene pod (b) in (c) v točki 1, morajo kot dokazilo o izpolnjevanju pogojev predložiti uradno dokumentacijo v skladu z norveškim zakonom o splošnem zavarovanju ali „Norges Blindeforbund“, osebe iz drugih držav EGP morajo predložiti podobno dokumentacijo iz svojih matičnih držav;

Odrasla oseba (od 16. leta) ima lahko s seboj brezplačno otroka, mlajšega od 2 let, pod pogojem, da otrok ne zaseda lastnega sedeža in da potujeta skupaj na celotni poti.

potnike, ki so na dan odhoda mlajši od 16 let.

zakonce/partnerje ne glede na starost, ki spremljajo osebe iz točk (a) do (d), ali osebe, ki spremljajo osebe iz točk (a) do (d);

dijake/študente, stare 16 let in več, ki obiskujejo posebne šole za slušno prizadete;

invalidne osebe, stare 16 let in več, ki prejemajo pokojnino v skladu s poglavjem 12 norveškega zakona z dne 28. februarja 1997 št. 19 o splošnem zavarovanju (Folketrygdloven) ali podobnem zakonu v kateri koli državi EGP;

slepe osebe, stare 16 let in več;

osebe, ki so na dan odhoda stare 67 let in več;

REDNI ZRAČNI PREVOZI NA PROGI VÆRØY – BODØ V.V. (NORVEŠKA)

JAVNI RAZPIS

1. Uvod

Norveška se je odločila objaviti nov javni razpis za redne zračne prevoze na letalski progi za obdobje od 1. avgusta 2008 do 31. julija 2011.

Norveška se je odločila, da s 1. avgustom 2008 spremeni obveznosti javne službe glede rednih zračnih prevozov na progi Værøy–Bodø v.v., ki so bile predhodno objavljene v skladu s členom 4.1(a) Uredbe Sveta (EGS) št. 2408/92 z dne 23. julija 1992 o dostopu letalskih prevoznikov Skupnosti do letalskih prog znotraj Skupnosti. Spremenjene obveznosti so bile objavljene v Uradnem listu Evropske unije (referenčna številka in datum objave v UL) in Dopolnilu EGP (sklicevanje na objavo v Dopolnilu EGP).

Če dva meseca od zadnjega dneva predložitve ponudb (glej oddelek 6) Ministrstvu za promet in zveze noben letalski prevoznik ne predloži dokumentarnih dokazil o začetku opravljanja rednih letov s 1. avgustom 2008 v skladu s spremenjenimi obveznostmi javne službe, ki so bile uvedene za ponudbe iz oddelka 2 te objave, bo Ministrstvo uporabilo razpisni postopek iz člena 4.1(d)–(h) Uredbe (EGS) št. 2408/92 in s tem od 1. avgusta 2008 omejilo dostop na samo enega letalskega prevoznika. Namen tega razpisa je zbiranje ponudb, ki bodo uporabljene kot osnova za dodeljevanje izključnih pravic.

V nadaljevanju so navedeni najpomembnejši deli razpisnih pogojev. Celoten javni razpis je mogoče prenesti s spletnega mesta:

http://www.regjeringen.no/nb/dep/sd/dok/andre/Anbud.html?id=2078

ali pa se na zahtevo brezplačno dobi na naslovu:

Ministrstvo za transport in komunikacije PO Box 8010 Dep N-0030 Oslo Telefon: (47) 22 24 83 53 Telefaks: (47) 22 24 56 09

Vsi ponudniki se morajo seznaniti s celotnim javnim razpisom.

2. Storitve, ki jih zajema razpis

Razpis obsega redne lete od 1. avgusta 2008 do 31. julija 2011 v skladu z obveznostmi javne službe, navedenimi v oddelku 1. Razpis zajema naslednja območja letalskih prog in ustrezne ponudbe:

Območje letalske proge

Værøy–Bodø v.v.

Če je vzpostavljen postopek instrumentalnega prileta (IFR), veljajo za obveznosti javne službe posebne zahteve. Vzpostavitev postopka instrumentalnega prileta bo sprožila zahteve za povečan obseg storitev na letalski progi novembra, decembra in januarja. Ponudniki predložijo alternativno ceno za celotno razpisno obdobje in tudi za vsako posamezno poslovno leto za povečanje storitev, če je vzpostavljen postopek instrumentalnega prileta v Værøy. V ponudbi bo izračunan proračun za javni razpis za obe alternativi, s povečanjem storitev in brez njega. Proračun za javni razpis mora vsebovati porazdelitev stroškov in prihodkov za vsako od ponudb ter jasno navajati nadomestilo, ki se zahteva za obe alternativi.

V primeru, da letalski prevoznik predloži ponudbo, v kateri zahtevek za nadomestilo znaša nič NOK, bo to pomenilo željo prevoznika, da želi obratovati na tej progi na podlagi izključne pravice, a brez nadomestila države Norveške.

3. Izpolnjevanje pogojev za javni razpis

Vsi letalski prevozniki, ki imajo veljavno operativno licenco v skladu z Uredbo Sveta (EGS) št. 2407/92 z dne 23. julija 1992 o licenciranju letalskih prevoznikov, izpolnjujejo pogoje za javni razpis.

4. Razpisni postopek

Javni razpis je predmet določb člena 4.1(d) do (i) Uredbe (EGS) št. 2408/92 in oddelka 4 norveške Uredbe št. 256 z dne 15. aprila 1994 o razpisnih postopkih v zvezi z obveznostmi javne službe.

Javno naročilo bo izvedeno s postopkom javnega razpisa.

Ministrstvo za promet in zveze si pridružuje pravico do izvajanja nadaljnjih pogajanj, če do datuma, ki je določen kot rok za predložitev ponudb, prejme samo eno ponudbo ali samo ena ponudba ni zavrnjena. Takšna pogajanja se izvajajo v skladu z obveznostmi javne službe. Poleg tega med takšnimi pogajanji stranke niso upravičene do bistvenega spreminjanja prvotnih pogojev naročila. Če nadaljnja pogajanja ne privedejo do sprejemljive rešitve, si Ministrstvo za promet in zveze pridružuje pravico do razveljavitve celotnega postopka. V tem primeru se lahko objavi nov javni razpis pod novimi pogoji.

Ministrstvo za promet in zveze lahko samo odda naročilo na podlagi pogajanj brez predhodne objave, če ni predložena nobena ponudba. V tem primeru ne sme biti bistvenih sprememb prvotnih obveznosti javnega naročila ali ostalih pogodbenih pogojev. Ministrstvo za promet in zveze si pridržuje pravico do zavrnitve vsake in vseh ponudb, če se za to pojavijo utemeljeni razlogi.

Ponudba je zavezujoča za ponudnika, dokler razpisni postopek ni zaključen ali je naročilo oddano.

5. Ponudba

Ponudba je sestavljena v skladu z zahtevami iz oddelka 5 razpisnih pogojev, vključno z zahtevami, navedenimi v obveznostih javne službe.

6. Predložitev ponudb

Rok za predložitev ponudbe je 7. julija 2008 ob 12.00 po lokalnem času. Ministrstvo za promet in zveze mora ponudbo prejeti na naslov, ki je naveden v oddelku 1, najpozneje do roka za predložitev ponudbe.

Ponudba se dostavi osebno na naslov Ministrstva za promet in zveze ali se pošlje po pošti ali kurirski službi.

Ponudbe, ki ne bodo prispele pravočasno, bodo zavrnjene. Vseeno pa ponudbe, ki bodo prispele po roku za predložitev ponudb, a pred odpiranjem ponudb, ne bodo zavrnjene, če bo jasno navedeno, da je bila pošiljka poslana tako zgodaj, da bi v normalnih okoliščinah prispela pred rokom za predložitev ponudb. V tem primeru se kot dokazilo o oddaji in času oddaje pošiljke prizna potrdilo o oddaji pošiljke.

Vse ponudbe morajo biti predložene v 3 (treh) izvodih.

7. Oddaja naročil

7.1 Načeloma se izbere ponudba, ki zahteva najnižji znesek nadomestila. To za vsako območje letalske proge pomeni, da bo naročilo oddano ponudniku, ki bo predložil ponudbo z najnižjim zahtevkom za nadomestilo za celotno obdobje veljavnosti pogodbe od 1. avgusta 2008 do 31. julija 2011. Najnižji zahtevek za nadomestilo bo določen z zneskom, izračunanim na podlagi dveh predloženih alternativnih cen. Ta znesek je enak vsoti ponderiranih zahtevkov za nadomestilo. Cena v primeru, ko je vzpostavljen postopek instrumentalnega prileta v Værøy, bo znašala 60 %. Cena brez znaša 40 %. Naročilo bo oddano ponudniku, ki bo predložil ponudbo z najnižjim izračunanim zneskom za obdobje veljavnosti pogodbe od 1. avgusta 2008 do 31. julija 2011.

7.2 V primeru, da pogodba ne more biti dodeljena zaradi ponudb, ki zahtevajo enake zneske nadomestila, se pogodba dodeli tistemu ponudniku, ki ponuja največje število sedežev za celotno obdobje veljavnosti ponudbe.

8. Obdobje veljavnosti pogodbe

Pogodba za izvedbo naročila bo sklenjena za obdobje od 1. avgusta 2008 do 31. julija 2011. Pogodb ni mogoče odpovedati, razen v okoliščinah, opisanih v pogodbenih določbah, ki so navedene v oddelku 11.

9. Finančno nadomestilo

Izvajalec je upravičen do finančnega nadomestila Ministrstva za promet in zveze v skladu s sporazumom o javnih razpisih. Nadomestilo se določi za vsako leto opravljanja storitev za celotno obdobje veljavnosti pogodbe.

Za prvo leto opravljanja storitev prilagoditev nadomestila ni določena.

Za drugo in tretje leto opravljanja storitev se nadomestilo izračuna na podlagi proračuna za javni razpis, prilagojenega prihodkom in odhodkom opravljanja storitev. Te prilagoditve morajo biti v mejah, določenih glede na indeks cen življenjskih potrebščin, ki ga je izračunal norveški statistični urad za 12-mesečno obdobje, ki se konča 15. junija istega leta.

Nadomestilo se ne spreminja zaradi obsega proizvodnje, ki je prilagojen navzgor ali navzdol v skladu z drugim odstavkom oddelka 5.1 Pogodbenih pogojev.

To se zgodi pod pogojem, da norveški parlament ob sprejetju letnega proračuna Ministrstvu za promet in zveze dodeli dovolj sredstev, da pokrije vsa zahtevana nadomestila.

Izvajalec zadrži vse prihodke, ki izhajajo iz te storitve. Če so prihodki večji ali odhodki manjši od zneska, na katerem temelji proračun za javni razpis, lahko izvajalec obdrži saldo. Prav tako Ministrstvo za promet in zveze ni obvezano, da krije kakršen koli negativni saldo v zvezi s proračunom za javni razpis.

Vse stroške javnih storitev, vključno s stroški dejavnosti letalskega prevoza, plača izvajalec.

Ne glede na kakršne koli odškodninske tožbe se finančno nadomestilo zmanjša v skladu s skupnim številom letov, ki so bili odpovedani zaradi razlogov, neposredno povezanih s prevoznikom, če njihovo število letov v enem obratovalnem letu preseže 1,5 odstotka načrtovanega števila letov v skladu z odobrenim časovnim razporedom.

Če je vzpostavljen postopek za instrumentalni prilet (IFR) v Værøy (glej oddelek 2), se nadomestilo plača za sprožene zahteve IFR v istem mesecu.

10. Ponovna pogajanja

Če se v obdobju veljavnosti pogodbe pojavijo bistvene ali nepredvidene spremembe predpostavk, na katerih temelji ta pogodba, lahko vsaka stranka zahteva pogajanja za revizijo pogodbe. Takšna zahteva mora biti vložena najpozneje tri mesece potem, ko se te spremembe pojavijo.

Bistvene spremembe stroškov javnih storitev, za katere je izvajalec odgovoren, so lahko osnova za ponovna pogajanja.

Če mora biti letališče kot posledica novih zakonskih ali predpisanih zahtev ali odredb, ki jih izda Uprava za civilno letalstvo, uporabljeno v drugačen namen, kot ga je prvotno določil izvajalec, si stranki prizadevata, da bi se pogodili za spremembe pogodbe, ki bi izvajalcu dovoljevala nadaljevati opravljanje storitev za preostanek obdobja veljavnosti pogodbe. Če se stranki ne sporazumeta, je izvajalec upravičen do nadomestila v skladu s pravili o prenehanju delovanja ali zaprtju (oddelek 11), če se ta uporabljajo.

11. Odpoved pogodbe zaradi kršitve pogodbe in nepredvidenih sprememb pomembnih pogojev

Ob upoštevanju omejitev v skladu z zakonom o plačilni nesposobnosti lahko Ministrstvo za promet in zveze odpove pogodbo, odpoved pa začne veljati takoj, če izvajalec postane plačilno nesposoben, začne postopek poravnave dolgov, gre v stečaj ali je predmet drugih okoliščin iz oddelka 14 št. 2 norveške Uredbe št. 256 z dne 15. aprila 1994 o razpisnih postopkih v zvezi z obveznostmi javne službe.

Ministrstvo za promet in zveze lahko odpove pogodbo, odpoved pa začne veljati takoj, če izvajalec izgubi licenco ali je ne more obnoviti.

Če zaradi višje sile ali drugih okoliščin, ki so zunaj nadzora izvajalca, izvajalec ni mogel izpolnjevati pogodbenih obveznosti več kot štiri od zadnjih šestih mesecev, lahko obe stranki odpovesta pogodbo tako, da vsaj en mesec prej predložita pisno obvestilo.

Če norveški parlament odloči, da bo zaprl letališče, ali se letališče zapre zaradi odredbe, ki jo izda Urad za civilno letalstvo, običajne pogodbene obveznosti strank zapadejo od trenutka, ko letališče dejansko ne obratuje več ali se zapre.

Če je obdobje od dneva, ko je bil izvajalec prvič obveščen o prenehanju obratovanja ali zaprtju letališča, do dejanskega prenehanja obratovanja ali zaprtja letališča daljše od enega leta, izvajalec ni upravičen do nadomestila za kakršno koli finančno izgubo, ki se pojavi zaradi odpovedi pogodbe. Če je navedeno obdobje krajše od enega leta, je izvajalec upravičen do obnovitve takšnega finančnega položaja, kot bi ga imel, če bi se obratovanje nadaljevalo eno leto od dneva, ko je bil obveščen o prenehanju obratovanja ali zaprtju, ali do 31. julija 2011, če je ta datum prej.

Če ena stranka bistveno krši pogodbo, jo lahko druga stranka odpove, odpoved pa začne veljati takoj.